CELEX: 31989R3049
Language: el
Date: 1989-10-10 00:00:00
Title: Κανονισμός (ΕΟΚ) αριθ. 3049/89 της Επιτροπής της 10ης Οκτωβρίου 1989 για την τροποποίηση του κανονισμού (ΕΟΚ) αριθ. 1124/77 περί νέας οριοθετήσεως των ζωνών προορισμού για τις επιστροφές ή τις εισφορές κατά την εξαγωγή και ορισμένα πιστοποιητικά εξαγωγής στον τομέα των σιτηρών και της ορύζης

Avis juridique important

|

31989R3049

Κανονισμός (ΕΟΚ) αριθ. 3049/89 της Επιτροπής της 10ης Οκτωβρίου 1989 για την τροποποίηση του κανονισμού (ΕΟΚ) αριθ. 1124/77 περί νέας οριοθετήσεως των ζωνών προορισμού για τις επιστροφές ή τις εισφορές κατά την εξαγωγή και ορισμένα πιστοποιητικά εξαγωγής στον τομέα των σιτηρών και της ορύζης  

Επίσημη Εφημερίδα αριθ. L 292 της 11/10/1989 σ. 0010 - 0012

***** ΚΑΝΟΝΙΣΜΟΣ (ΕΟΚ) αριθ. 3049/89 ΤΗΣ ΕΠΙΤΡΟΠΗΣ  της 10ης Οκτωβρίου 1989  για την τροποποίηση του κανονισμού (ΕΟΚ) αριθ. 1124/77 περί νέας οριοθετήσεως των ζωνών προορισμού για τις επιστροφές ή τις εισφορές κατά την εξαγωγή και ορισμένα πιστοποιητικά εξαγωγής στον τομέα των σιτηρών και της ορύζης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2860/89 (2), και ιδίως το άρθρο 16 παράγραφος 6,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1806/89 (4), και ιδίως το άρθρο 17 παράγραφος 6,  Εκτιμώντας:  ότι ο κανονισμός (ΕΟΚ) αριθ. 1124/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 296/88 (6), καθόρισε τις ζώνες προορισμού που πρέπει να χρησιμοποιούνται για τον καθορισμό των επιστροφών ή των εισφορών κατά την εξαγωγή στον τομέα των σιτηρών και του ρυζιού ·  ότι η επιστροφή ή η εισφορά κατά την εξαγωγή στον τομέα των σιτηρών και του ρυζιού με προορισμό τη Σοβιετική Ένωση δεν διαφοροποιούνται πλέον μετά το σημείο αφίξεως στη χώρα αυτή· ότι πρέπει συνεπώς να θεωρηθεί η Σοβιετική Ένωση ως ένας και μόνος προορισμός·  ότι, κατά τη διάρκεια της περιόδου εμπορίας 1988/89, έγιναν εξαγωγές κοινοτικών σιτηρών προς λιμάνια της Σοβιετικής Ένωσης εκτός από εκείνα που αναφέρονται μέχρι σήμερα στον κανονισμό (ΕΟΚ) αριθ. 1124/77· ότι το γεγονός αυτό δεν καταλογίσθηκε στους κοινοτικούς εμπορευομένους αλλά στη χώρα αγοράς· ότι αυτό δεν επηρεάζει τη φύση της εξαγωγής· ότι πρέπει συνεπώς να τροποποιηθεί ο εν λόγω κανονισμός (ΕΟΚ) αριθ. 1124/77 από την αρχή της περιόδου 1988/89·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα Ι του κανονισμού (ΕΟΚ) αριθ. 1124/77 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Το άρθρο 1 εφαρμόζεται από την 1η Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 274 της 23. 9. 1989, σ. 41.  (3) ΕΕ αριθ. L 166 της 25. 6. 1976, σ. 1.  (4) ΕΕ αριθ. L 177 της 24. 6. 1989, σ. 1.  (5) ΕΕ αριθ. L 134 της 28. 5. 1977, σ. 53.  (6) ΕΕ αριθ. L 30 της 2. 2. 1988, σ. 9.  ΠΑΡΑΡΤΗΜΑ  «ΠΑΡΑΡΤΗΜΑ Ι  ΖΩΝΗ Ι  α) Λιβύη  Αίγυπτος  Ισρήλ  Λίβανος  Συρία  Κύπρος  Τουρκία  β) Μαρόκο  Αλγερία  Τυνησία  γ) Ιορδανία  δ) Μάλτα  Γιουγκοσλαβία  Αλβανία  ΖΩΝΗ ΙΙ  α) Πολωνία  Σοβιετική Ένωση  β) Νορβηγία  Σουηδία  Φινλανδία  Νήσοι Φερόε  Ισλανδία  Γροιλανδία  ΖΩΝΗ ΙΙΙ  α) Τσεχοσλοβακία  Ουγγαρία  β) Ρουμανία  Βουλγαρία  ΖΩΝΗ IV  α) Μεξικό, χώρες και εδάφη της κεντρικής Αμερικής (πλην των ΑΚΕ)  β) Μεγάλες Αντίλλες και Μικρές Αντίλλες και Βερμούδες (πλην των ΑΚΕ, Πόρτο Ρίκο, Αρούμπα και Ολλανδικές Αντίλλες)  γ) Χώρες και εδάφη της Νοτίου Αμερικής (ακτή Ατλαντικού)  δ) Χώρες και εδάφη της Νοτίου Αμερικής (ακτή Ειρηνικού)  ΖΩΝΗ V  α) Ναμίμπια (Νοτιο-Δυτικό τμήμα Αφρικής) τέως Ισπανική Σαχάρα Νήσοι και δυτικές και ανατολικές αφρικανικές ακτές (πλην των ΑΚΕ)  β) Νοτιοαφρικανική Δημοκρατία  ΖΩΝΗ VI  Χώρες και εδάφη της αραβικής χερσονήσου  Ιράκ  Ιράν  ΖΩΝΗ VII  α) Αφγανιστάν  Πακιστάν  Ινδία (συμπεριλαμβανομένου του Σικίμ)  Νεπάλ  Σρι Λάνκα  Μπαγκλαντές  Βιρμανία  Μπουτάν  Νήσοι του Ινδικού Ωκεανού (πλην των ΑΚΕ)  β) Ταϊλάνδη  Καμπουτσέα  Λάος  Ιαπωνία  Ινδονησία  Μαλαισία  Φιλιππίνες  γ) Λοιπές χώρες και εδάφη της Ασίας και της Ωνεανίας (πλην της Νέας Καληδονίας και εξαρτημένων εδαφών, Γαλλικής Πολυνησίας, Αυστραλιανών και Ανταρκτικών εδαφών, Βάλις και Φουτούνα)  Αυστραλία  Νέα Ζηλανδία  ΖΩΝΗ VIII  α) Χώρες ΑΚΕ  Αγκόλα  Αντίγκουα και Μπαρμούντα  Μπαχάμες  Μπαρμάντος  Μπελίζ  Μπενίν  Μποτσουάνα  Μπουρκίνα Φάσο  Μπουρούντι  Καμερούν  Πράσινο Ακρωτήριο  Κομόρες (πλην της Μαγιότ)  Κογκό  Ακτή Ελεφαντοστού  Τζιμπουτί  Δομίνικος  Αιθιοπία  Φίτζι  Γκαμπόν  Γκάμπια  Γκάνα  Γρενάδα  Γουινέα  Γουινέα Μπισσάου  Ισημερινή Γουινέα  Γουιάνα  Τζαμάικα  Κένυα  Κιριμπάτι  Λεσόθο  Λιβερία  Μαδαγασκάρη  Μαλαάουι  Μάλι  Μαυρίκιος (νήσος)  Μαυριτανία  Μοζαμβίκη  Νίγηρ  Νιγηρία  Ουγκάντα  Παπουασία-Νέα Γουινέα  Κεντροαφρικανική Δημοκρατία  Ρουάντα Άγιος Χριστόφορος και Νέβις  Άγιος Βικέντιος και Γρεναδίνες  Αγία Λουκία  Σολομώντος (νήσοι)  Δυτική Σαμόα  Σάο Τομέ και Πρίνσιπε  Σενεγάλη  Σεϋχέλλες  Σιέρρα Λεόνε  Σομαλία  Σουδάν  Σουρινάμ  Σουαζιλάνδη  Τανζανία  Τσαντ  Τόγκο  Τόνγκα  Τρινιδάδ και Τομπάγκο  Τουβαλού  Βανουάτου  Ζαΐρ  Ζάμπια  Ζιμπάμπουε  β) Γαλλική Πολυνησία  Νέα Καληδονία και εξαρτημένα εδάφη  Βάλις και Φουτούνα, Αυστραλιανά και Ανταρκτικά εδάφη Άγιος Πέτρος και Μικελόν  Μαγιότ  Ολλανδικές Αντίλλες  Αρούμπα»